

**I. Vispārīgie jautājumi**

1. Gulbenes novada kultūras centra amatiermākslas kolektīvu iniciatīvu projektu konkursa nolikums (turpmāk – Nolikums) nosaka kārtību, kādā Gulbenes novada kultūras centrs (turpmāk - Konkursa organizētājs) piešķir finansējumu Gulbenes novada amatiermākslas kolektīvu iniciatīvu projektu īstenošanai.
2. Gulbenes novada kultūras centra amatiermākslas kolektīvu iniciatīvu projektu konkursa (turpmāk – Konkurss) mērķis ir:

2.1. Sekmēt amatiermākslas kolektīvu māksliniecisko izaugsmi un jaunradi;

2.2. Veicināt sabiedrības interesi par amatiermākslu un iesaisti amatiermākslas kolektīvos;

2.3. Atbalstīt amatiermākslas kolektīvu iniciatīvas, sekmēt kolektīvu iesaisti Gulbenes novada kultūrtelpas veidošanā.

1. Finansējuma piešķiršanu projektiem veic Konkursa kārtībā.
2. Konkursu izsludina Gulbenes novada pašvaldības oficiālajā tīmekļvietnē [www.gulbene.lv](http://www.gulbene.lv).

**II. Projektu iesniedzēji**

1. Konkursā var piedalīties Gulbenes novada pašvaldības dibināti, Gulbenes novada kultūras centra un tā struktūrvienību amatiermākslas kolektīvi (turpmāk - Iesniedzējs).
2. Viens projekta Iesniedzējs drīkst iesniegt vienu projekta pieteikumu.

**III. Projektu pieteikumu iesniegšana un termiņi**

7. Konkursa projektu iesniegšanas termiņš 2024.gada 25.oktobris plkst. 23:59

1. Projekta pieteikums jāiesniedz Konkursa organizētājam, izvēloties piemērotāko variantu:
   1. elektroniski, nosūtot uz e-pasta adresi [kulturas.parvalde@gulbene.lv](mailto:kulturas.parvalde@gulbene.lv) ar norādi “Pieteikums kolektīvu projektu konkursam”;
   2. papīra formātā, iesniedzot personīgi Gulbenes novada kultūras centrā, un elektronisko versiju nosūtot uz e-pastu adresi [kulturas.parvalde](mailto:kulturas.parvalde@gulbene.lv)@gulbene.lv ar norādi “Pieteikums kolektīvu projektu konkursam”.
2. Konkursa organizētāja kontaktpersona - Dārta Vilne, [darta.vilne@gulbene.lv](mailto:darta.vilne@gulbene.lv), 28316574.
3. Projektu aktivitāšu realizācijas termiņš 2024.gada 31.decembris, projektu finansiālo saistību termiņš 2024.gada 6.decembris.

**IV. Projektu pieteikumu saturs un noformējums**

1. Projekta pieteikumu sagatavo latviešu valodā, datorrakstā, uz A4 lapām.
2. Projekta pieteikumā jāiekļauj:
   1. projekta pieteikuma veidlapa (1.pielikums) ar informāciju par projakta pieteicēju un projekta aprakstu;
   2. projekta izmaksu tāme (1.pielikums), kurā jābūt iekļautām visām projekta izmaksu pozīcijām, jānorāda jau piesaistītais līdzfinansējums un citi iespējamie finanšu avoti; ja projekta ietvaros plānota biļešu tirdzniecība, dalības maksa, jānorāda plānotie ieņēmumi;
   3. citi pielikumi, kas raksturo projektu un finansējuma pieprasījumu pēc projekta iesniedzēja ieskata.

**V. Projekta finansējums**

1. Projektu konkursa kopējo finansējumu un maksimālo finansējuma summu vienam projektam nosaka Gulbenes novada kultūras centrs atbilstoši kārtējā gada budžeta iespējām.
2. 2024.gada finansējuma maksimālā summu vienam projektam 400 EUR.
3. 2024.gada kultūras projektu konkursa kopējais finansējums 1200 EURO.
4. Konkursā finansējumu piešķir kolektīvu mākslinieciskajām, profesionālās pilnveides un pētnieciskajām iniciatīvām.
5. Konkursā finansējumu nepiešķir:
   1. transporta izdevumiem;
   2. pabalstiem, prēmijām, naudas balvām un citiem līdzīgiem maksājumiem;
   3. materiāli tehniskās bāzes papildināšanai;
   4. reprezentatīvajām izmaksām un ēdināšanai;
   5. darba samaksai projekta Īstenotājam.

**VI. Projektu pieteikumu vērtēšana**

1. Projektu pieteikumus punktu sistēmā vērtē Gulbenes novada kulūras centra izveidota komisija četru kultūras jomas pārstāvju sastāvā;
2. Maksimālais novērtējums katram projekta pieteikumam ir 25 punkti;
3. Projektu pieteikumu vērtēšanas kritēriji un kritērijam maksimāli piešķiramo punktu skaits:
   1. projekta atbilstība Konkursa mērķiem – 5 punkti;
   2. sadarbība ar vietējo kopienu un/vai citiem amatiermākslas kolektīviem, to iesaistīšana projekta īstenošanā, rezultātos – 5 punkti;
   3. projekta mākslinieciskā kvalitāte – 5 punkti;
   4. projekta pieteikuma kvalitāte; pārliecinoša projekta ideja, skaidri definēti mērķi, rezultāti, īstenošanas gaita, mērķauditorija utt. – 5 punkti;
   5. projekta izmaksu tāmes pamatotība (izmaksu tāme ir balstīta uz reālām izmaksām; izmaksas atbilst vidējām izmaksām konkrētajā nozarē, summas ir pamatotas un precīzas, nav aritmētisku kļūdu) – 5 punkti.
4. Vērtēšanas komisija sarindo projektu pieteikumus secībā pēc saņemto vidējo punktu kopvērtējuma. Finansējumu piešķir projektu pieteikumiem ar lielāko saņemto punktu skaitu kārtējā gada budžetā paredzētā finansējuma ietvaros.

**IX. Konkursa rezultāti**

1. Konkursa organizētājs Projektu iesniedzējus rakstiski informē par Konkursa rezultātiem ne vēlāk kā divu nedēļu laikā pēc projektu pieteikumu iesniegšanas termiņa pēdējās dienas.

**X. Finansējuma saņemšanas kārtība**

1. Projekta izdevumus saskaņā ar iesniegto tāmi administrē Gulbenes novada kultūras centrs;
2. Piešķirtais finansējums netiek skaitīts Īstenotāja kontā. Konkursa Organizētājs pats veic līgumu noslēgšanu un rēķinu apmaksu piešķirtā finansējuma apjomā;
3. Īstenotājs sagatavo nepieciešamo finanšu dokumentāciju un iesniedz to Gulbenes novada kultūras centram apmaksas veikšanai ne vēlāk kā līdz 2024.gada 6.decembrim.

**XI. Projektu īstenošana**

1. Pirms projekta īstenošanas uzsākšanas informācija (afišas, preses relīzes, apraksti par aktivitātēm u.t.t.) jānosūta Konkursa organizētājam uz e-pastu darta.vilne@gulbene.lv saskaņošanai un ievietošanai Pašvaldības mājaslapā;
2. Publicitātēs jāievieto šāda atsauce – “Projekts “……………” tiek realizēta ar Gulbenes novada kultūras centra finansiālu atbalstu “Gulbenes novada amatiermākslas kolektīvu iniciatīvu projektu konkursa” ietvaros”
3. Atbalstīto projektu aktivitātes jārealizē līdz 2024.gada 31.decembrim, savukārt finansiālās saistības jānokārto līdz 2024.gada 6.decembrim;
4. Ne vēlāk kā divas nedēļas pēc projekta īstenošanas Īstenotājs Konkursa organizatoram uz e-pastu [darta.vilne@gulbene.lv](mailto:darta.vilne@gulbene.lv) iesniedzot Projekta atskaiti (2.pielikums)
5. Ja atskaites netiek iesniegtas vai nav iesniegtas noteiktajā laikā, nākamajos konkursos Īstenotāja iesniegumi netiek izskatīti.

Gulbenes novada kultūras centra vadītāja Sarmīte Zdanovska

07.10.2024.

*Sagatavotājs Dārta Vilne*

*darta.vilne@gulbene.lv*

*28316574*